Tuiscasino biedOnline CasinosSloto Kontant Casino
Produk word as #22 in kategorie Online Casinos
Sloto Cash Casino Oorsig bied - Aanlyn casino aanbod van die Sloto Cash Casino Review met 'n algehele beoordeling van 8.8
Sloto Cash Casino Review Offers - Aanlyn casino aanbod van die Sloto Cash Casino Review met 'n algehele beoordeling van 8.8
Goeie reputasie (net 'n paar onopgeloste klagtes)
Spesifikasie: Sloto Kontant Casino
Wees die eerste om te review "Sloto Cash Casino" kanselleer antwoord Die wonder van lewende boeke | Lomi
Posted on 2015/10/30 by Manewales
Ek was nog altyd ‘n boekwurm. Vra maar my familie. Natuurlik wil ek graag die liefde vir lees vir my kinders ook leer. Daar is geen beter manier om dit te doen as om vir hulle voor te lees nie.
My 8 jarige is ‘n goeie voorbeeld daarvan, maar meer daaroor op ‘n ander dag.
So lees ek al vir jare elke dag vir hulle voor. Wel gewoonlik meer as een keer ‘n dag. Ek probeer immers om ten minste ‘n uur dag vir hulle te lees. Ons het al die wonderlikste boeke saam ontdek. Dit is egter eers ‘n paar jaar terug wat ek gehoor het van lewende boeke (living books). Dit is stories wat meer as net ‘n storie is. Dis stories waaruit jy iets leer van iets of iemand, ‘n plek of geskiedkundige gebeurtenis. Interessant genoeg is dit gewoonlik die stories wat meeste mense in elk geval die meeste interesseer, want dit is stories wat geskryf is deur iemand wat ‘n passie vir iets het. Iemand wat geskryf het oor iets wat vir hulle van waarde is.
Dis eers onlangs wat ek egter besef het dat dit is hoe my kinders die beste leer ook. Ons lees ‘n ongelooflike storie, dit vang hul verbeelding vas en dan wil hulle meer daaroor weet. So begin ons ontdekkingstog in iets nuuts. Die wonderlike ding van die stories is dat dit hul geïnteresseerd kry in dinge wat nie in hul elke dag se lewe is nie. Ek is mal daaroor.
Ek het al verskeie stukke geskryf oor die boeke wat ons lees. ‘n Lys van wat ons in 2013, 2014, 2015, 2016, 2017, 2018 en 2019 gelees het. Ek het ook al geskryf oor party van die boeke/temas wat ons geniet het soos die geskiedenis rondom Jan van Riebeeck, Swede en kamele.
Soos ons jaar lys, wat groei deur die jaar, het ek besluit wil ek ook ‘n lys hier begin met lewende boek wat ons geniet het. Kom loer dus van tyd tot tyd in. Daar sal beslis nuwe boeke bygevoeg word. Ek hoop dat daar ander boekwurms is wat ook van die boeke saam met ons sal geniet. Die ouderdom is net hoe oud die jongste van my kinders was toe hulle dit geniet het (8 jaar + beteken dus bloot dat my 8 jarige dit geniet het en dat ouer kinders dit ook mag geniet).
Aardrykskunde (lande van die wêreld)
– Rondom die wêreld in tagtig dae (6 jaar +) – Jules Verne (Ons het net die verkorte weergawe gelees – ek soek nog na die volledige vertaling)
– Nils Holgersson se winderbaarlike reis (6 jaar +)– Selma Lagerlof. ‘n Ongelooflike kykie in Swede, hul diere- en plantelewe, kultuur, legendes en bygelowe.
– Marianna Brandt se “Om die wêreld” (5 jaar +)
– Johanna Spyri se “Heidi”(4 jaar +). Die storie is soveel beter as die DVD’s met ‘n baie meer geestelike boodskap.
– Vuurwa-taxi: toer ontvoer – Anneline De Hout(7jaar+). My 7 en 9 jarige het die boek sommer self gelees en ons het dit toe bespreek. (Daar is ook ‘n studiegids ekstra beskikbaar vir ouer kinders) Gegrond op ‘n ware verhaal. Leer meer oor Egipte en dis ook ‘n wonderlike geleentheid om met jou kinders oor God se beskerming en ingryping te praat.
– Op die agterpaaie – Dana Snyman (8 jaar+). Reis deur al die klein plekkies in ons land saam met Weg! joernalis Dana Snyman.
– Die huis langs die silwer meer- Laura Ingalls Wilder (8 jaar +). Beskryf Laura se grootword jare. Die boek speel af in 1879–1880 in Dakota en hoe die dorp de Smet tot stand gekom het.
– Die goeie, goue jare” – Laura Ingalls Wilder (9 jaar +). Beskryf hoe Laura begin skoolhou op amper 16 jaar tot haar en Almanzo Wilder se troue. Meer oor hoe die Amerikaners setlaars weswaarts getrek en geleef het (Soort gelyk aan die tydperk van die groot trek)
– Farmer boy – Laura Ingalls Wilder (9 jaar +). Beskryf Almanzo (Laura se man) se grootword jare in New York in die 1890’tigs
– Ngesomit – Sangiro (9 jaar +) – Lewe in Tanzanie in die vroeë 1900’s
– Safari – Sangiro – (9 jaar +) Jag in oos afrika in die vroeë 1900’s
– Koningskind (6 jaar +) – Anita du Plessis. Die storie word vertel uit die oogpunt van ‘n jong Engelse bulhond. Dis nogal humoristies hoe die hond se weergawe van gebeure verskil van hoe sy huismense dit ervaar. Beide my kinders was gek oor die storie
– Bambi (6 jaar +)– Felix Salten. Dit is ‘n ongelooflike mooi lewende boek oor die diere, hul gewoontes en die woud. Buiten dat die boek in ‘n woud afspeel en handel oor ‘n bokkie met die naam Bambi is daar nie juis ooreenkomste met die Disney weergawe van die storie nie. Dis ‘n pragtige boek, wat kinders se verbeelding aangryp.
– Die vernuftige verkleurmannetjie (5 jaar +) – Charles de Villiers. Dis ‘n baie kort boek, maar ‘n mooi lewende boek oor verkleurmannetjies.
– Die swart hings (6 jaar +) – Anna Sewell
– Baron Buksie (6 jaar +) – Wille Martin. Nog ‘n storie uit die oogpunt van ‘n hond, die keer ‘n worshond. Dit beskryf die verskille tussen kat en hond gedrag baie goed.
– Freda Linde se “Die Singende Gras” (7 jaar +) (ons knaap het die boek baie geniet). Dit speel in Namibië / Suidwes-Afrika af en volg die reis van ‘n seun saam met ‘n kameel en hoe hy oorleef in die veld.
– “Die Rooi Haan” (7 jaar +)- Freda Linde. ‘n Storie oor hoenders
– “Die Natuurbilioteek: Die eekhoring” (5 jaar +)– ‘n lewendeboek oor eekhorings , “Die krimpvarkie” (5 jaar +) Die boeke in die reeks is fantasties. Deur die storie leer mens baie van die betrokke dier, hulle gedrag, eet en lewensiklus. Die kinders was mal daaroor (daar is ander titels in die reeks wat nie by ons biblioteek beskikbaar was nie)
– Maartens se “Wonderlike Ware Dierestories“ (5 jaar +). ‘n Hele versameling van diere verhale gegrond op werklike gebeurtenisse.
– Nikki Berry se “Houdini se avontuur” (4 jaar +). Die storie van Houdini die seekoei. Dis gebaseer op ‘n ware verhaal
– “Striep” (5 jaar +) van Henk Figee. ‘n Storie uit die oogpunt van ‘n kat.
– Richard en Florence Atwater se “Meneer Popper se Pikkewyne”(4 jaar +)
– Elmarie Botes se “Jabulani die olifant”(4 jaar +) en “Velaphi die pikkewyn”(4 jaar +)
– Winckler en Marais se “Seerbekkie”(4 jaar +) en “Klein bokkie”(4 jaar +)
– Marianna Brandt se “Diva Veronica“ (5 jaar +) (gegrond op die ware verhaal van ‘n hoenderhen), “Die avonture van Magrietjie swaaiboude“ (5 jaar +) (gegrond op ‘n ware verhaal van ‘n gidshond)
– Kraai-hulle – Anna Rothman (6 jaar+). Die boek is in ‘n vertel trant geskryf oor interessante voëls van ons land
– Klaasneus-hulle – Anna Rothman (6 jaar+). Nog ‘n boek in vertel trant oor diere van ons land soos die rooikat, krimpvarkie, ystervark, broekmannetjie en vele meer.
– Kriek-hulle – Anna Rothman (6 jaar+). Nog ‘n wenner van Anna Rothman die keer oor insekte en paddas.
– Die byeboere van more (6 jaar +) – Richen Marais
– Klein wilde sjimpansee (5 jaar +) – Anna Michel
– White Fang die wolfhond (Libri-reeks) – Jack London (8 jaar+). ‘n Ongelooflike storie oor wolwe gedrag. Die storie speel af in die Yukon en Noordwes gebiede van Kanada gedurende die 1890 se Klondike “Gold Rush”.
– Kees – Hobson (8 jaar+) Stories oor bobbejane en rooijakkalse in die kalahari
– Pels – Ben Venter (8 jaar+) Storie oor otters
– Die kokkewiet en sy vrou – Freda Linde (8 jaar +)
– Rommel – Johann Bekker (8 jaar +) Oor ‘n Rottweiler
– Werfjoernaal – FA Venter (9 jaar +) – 1960’tigs in die Noordkaap. Pragtige beskrywings van die diere en plante lewe van die area
– Helde met hoewe – Dapper; Fleur; Bokkie – Juliette Whelpton (9 jaar +) – Boereoorlog 1900. Historiese avontuurverhale wat uit die bekke van die perde van generaals Koos de la Rey, Christiaan de Wet en Louis Botha vertel word
– Simba – Sangiro (9 jaar+) – Die verhaal van ‘n klein leeutjie in Oos-Afrika in die vroee 1900’s
– Wit oemfaan, Die Avontuur van Paulus van Gass (8 jaar +) – FA Venter . Die boek is gebaseer op ‘n ware verhaal wat afspeel tydens die Groot Trek. Dit was perfek vir my amper 8 jarige wat op die oomblik gek is oor oorleef. Die boek bied ‘n baie gebalanseerde weergawe van hoe die Groot Trek van beide Voortrekker en Zoeloe kant gesien is)
– Anderkant die berge (8 jaar +) – Helene Roux . ‘n storie wat tydens die Groot Trek afspeel)
– Stem van die groot olifant (8 jaar +)– Jenny Seed (Die storie speel af in Sjaka se stat en is ‘n heerlike manier om meer te leer oor die Zoeloe gebruike van daardie tyd. Ek kon nie vinnig genoeg na my knaap se s’n die boek lees nie.
– Suid-Afrikaanse helde en ikone (7 jaar +)– Wendy Maartens. ‘n Versameling verhale oor helde en ikone van ons land uit verskillende kulture. Heerlike blootstelling vir ons kinders aan die mense van ons reënboog nasie.
– Drie jong jagters, Op die klein spoortjies, Fanie se veldskooldae (8 jaar +)– PJ Schoeman. Stories wat die kinders leer van die lewe op plase vroeër jare.
– Nag op Spioenkop (7 jaar +) – Jenny Seed. Die storie speel rondom die geveg van Spioenkop af.
– Die onbekende land (9 jaar + Selflees) – Jenny Seed.
– Die raaisel van die SS Waratah en die avokadoboom (6 jaar +) – MJ Honikman, Die verdwyning van die SS Waratah in 1909 in storie vorm. Die karakters in die storie “leer” kinders mooi hoe mens navorsing doen oor iets waarin jy belangstel. Ons het seker ‘n goeie 2 dae spandeer om meer oor die Waratah en sy verdwyning op te lees. Veral ons 8 jarige wou weet of hulle nie intussen die wrak gevind het nie.
– James Home se “Hendrik Leerdam – Seereis na die kaap“ (5 jaar +). Die reis saam met Jan van Riebeeck uit die oogpunt van ‘n jong seun aanboord.
– Liz de Groot se “Die Avonture van Pol en Jan van Riebeeck” (5 jaar +)
– Marianna Brandt se “Die stoutsterte van Texel tot Tafelbaai”(4 jaar +) en “Die stoutsterte, Poot aan wal” (4 jaar +)– 2 Heerlike stories met so bietjie geskiedenis van Jan van Riebeeck se vaart na die kaap en die eerste maand in die kaap.
– Jock van die Bosveld (6 jaar +) – hervertel deur Phillida Brooke Simons (‘n Goeie weergawe van die ou bekende storie van Jock met interessante brokkies tussen in om gebeure beter te verduidelik)
– Jock van die bosveld (Libri-reeks) (6 jaar +) – Sir Percy FitzPatrick
– Kinders van Orion (7 jaar +) – Mike Heine. ‘n Verhaal rondom John Ross
– Die pad oor die berg kom huis toe (9 jaar +) – Kowie Rossouw – speel af rondom die bouwerk aan die Swartbergpas
– Jacques Rouw se vuurdoop op Ceres – Kowie Rossouw (8 jaar+). Speel tydens die 1969 aardbewing op Ceres af
– Die Tweeling trek saam – MER (8 jaar +). Die storie speel tydens die groot trek af (1837-1838). Wonderlik vertel maar hou die sneesdoekies naby aan die einde
– Mof en sy mense – Langenhoven (8 jaar +). Speel tussen 1918 en 1919 af tydens die groot griep en droogte.
– Kambro-kind – FA Venter (8 jaar+). FA Venter vertel van sy jong jare in die Karoo. Hy deel onder andere van die groot griep van 1918, die Groot Armoede van 1933.
– Dirkie, Drieka, Frederika – Franci Greyling (8 jaar+) Boereoorlog storie
– Redding in die reën – Jenny Seed (8 jaar +) Natalse oorstromings van September 1987
– Die Wildedruif val – PH Nortje (9 jaar +) – 1916 vloed in Baviaanskloof
– Geknelde land – FA Venter (9 jaar +) – Groot trek 1835 (Redes vir die trek)
– Offerland – FA Venter (9 jaar +) – Groot Trek 1836 (Trek tot dood van Piet Retief)
– Die seun in die pad – Pieter W. Grobbelaar (9 jaar +) – Speel af tydens die vestiging van die nedersetting in die kaap tydens Jan van Riebeeck se tyd
– ‘n Roofvoel uit die ooste – Rona Rupert (9 jaar +) – Hoe die Tweede Wereld oorlog in SA beleef is
– Kaptein Gereke – Mikro (9 jaar +) – Fiktiewe verhaal wat afspeel teen die agtergrond van die Angloboereoorlog
– Caravel to the Cape – Eve Merchant (10 jaar +) – Bartolomeu Dias se ontdekkingstog rondom die Suid-punt van Afrika in 1488
– Stowaway to nowhere – Jenny Seed (10 jaar +) – Speel af in die tyd van Jan van Riebeeck en die bou van die fort
– Die vlugteling Andre de la Fontaine – Japie Coetzee (10 jaar+) – Speel af in die tyd van WA van der Stel in Stellenbosch.
– Place among the stones – Jenny Seed (10 jaar+)– Die beleg van Mafikeng van Oktober1899-Mei 1900 tydens die Anglo-boere oorlog
– Die Nagberg – Grobbelaar (10 jaar+)– Eerste Vryheidsoorlog, Louw Wepener
– Die kinders en die veldkornet – Pieter W Grobbelaar (10 jaar+) – Speel af tydens die Anglo-boere oorlog
– Going Solo – Roald Dahl (10 jaar+)– Sy outobiografie as vegvlienier tydens die die 2de wêreld oorlog.
– Oorlogsperd – Michael Morpurgo (10 jaar+)– Die eerste wereld oorlog soos gesien deur die oe van ‘n perd
– Boris – Jaap ter Haar (10 jaar+)- Die beleg van Leningrad tydens die Tweede wereld oorlog
– Sergei (ook beskikbaar onder die titels “Forgive me, Natasha” en “The Persecutor”) (10 jaar+) – Sergei Kourdakov – Die outobiografie van Sergei Kourdakov wat groot geword het in die Russiese maatskaplike stelsel. Hy word ‘n kommunistiese jeug leier wat Christene vervolg as deel van ‘n spesiale taakspan van die KGB. In 1971 ontsnap hy egter uit Rusland en word ‘n evangelis wat die ondergrondse kerk in Rusland help. (Die boek beskryf van die vervolging van Christene en mag ontstellend vir jong lesers wees. Oordeel dus eerder self op watter ouderdom jy dink dit geskik sal wees vir jou kinders)
– ‘n Tent vol sterre” (5 jaar +) van Keith Osler Anderson – ‘n heerlike storie oor die lewe in die sirkus
– Alex swem stroom-op – Tessa Duder (gesensor 8jaar+). Die fiktiewe storie speel in 1959 in New Seeland af. Dit handel oor harde werk en opoffering wat daarin gaan om te kwalifiseer vir die Olimpiese Spele (Tessa Duder was self ‘n swemmer vir New Seeland wat aan die Commonwealth Games deelgeneem het). *Daar was ‘n paar verwysings na soene en gevroetel tussen Alex en haar kêrel wat ek nie gevoel het geskik was vir ‘n jonger gehoor en uit gelaat het tydens voorlees.
– Anderkant die groot rivier – Pieter Pieterse (8 jaar+) – ’n avontuurverhaal wat op Pieter Pieterse se eie jeugervarings gegrond is toe hy oral in die land en naburige lande saam met sy pa gaan jag het. Leer van die destydse plaaslewe, die bosveld en jag.
– True survival stories – Jack Monroe (8 jaar+) – Ware verhale van oorlewing.
– Daar het ‘n ster verskyn – Karl Kielblock (9 jaar+) – Speel af teen die agtergrond van Jesus se geboorte en die wyse manne se reis na Bethlehem
– Lig in die donker – Karl Schoeman (10 jaar+) – Die lewe van Rembrandt van Rijn
– Boy – Roald Dahl (10 jaar +) – sy outobiografie oor sy kinderjare
– Die Sirkus kom – Noel Streatfield (6 jaar+) – Oor die lewe in die sikrus
– Alleen op ‘n verlate eiland – Ginny McReynolds (10 jaar+)- Die verhaal van Alexander Serkirk (op wie Robinson Crusoe gebaseer was)
– Nightmare in a sea of mud – Gerald Garibaldi (10 jaar+)- Die verhaal van die heldedaad van Graham Robson in 1976
– Escape from the island of ice – Philippe O’Grady (10 jaar+)- Die verhaal van Ernest Shackleton se ekspedisie na Antartika
– Head-on with hurricane Camille – George Cory (10 jaar+) – Oor orkaan Camille in 1969
– Net een oorleef – Jenny Tripp (10 jaar+) – ‘n Verhaal oor oorlewing in die amasone woude
Categories: Ons lees	| Sleutelwoorde: aardrykskunde, Afrikaans, Afrikaanse kinderstories, boeke, diereryk, geskiedenis, laerskool, lewende boeke, living books, Suid-Afrika, voorskool | 19 Kommentaar
19 thoughts on “Die wonder van lewende boeke”
Ek het dit net so geniet om vir my kinders te lees. Dit was spesiale tyd saam. As ‘n mens saamlees sit jy mos styf teen mekaar. Heidi was darem een van my grootste gunstelinge oor baie jare.
Ek dink lees is juis so goed vir kinders se ontwikkeling, omdat dit daardie spesiale saam wees tyd is. Dit gaan nie net oor stories en woordeskat, verbeelding en inligting nie.
Baie dankie vir die moeite om hierdie met ons te deel. Dit help baie vir ons “nuwe” mammas wat graag vir ons kinders wil begin voorlees, maar nie altyd weet wat nie.
Hoop julle geniet die boeke net so baie soos ons
Terug pieng: Op ons boekrak 2016 | Lomi
Terug pieng: Boeke, boeke, Afrikaanse boeke ... dis wat tuisskolers wil hê - Oolfant.com: Leer Afrikaans
Terug pieng: Dis hoekom ek dit haat om ensiklopedieë te lees - Oolfant.com: Leer Afrikaans
Ek is soooooo dankbaar vir jou lys van boek!!!! Ek het so jaar of wat terug Five in a row gekoop, maar kon dit nog nie lekker vir my 6 en 7 jarige aanwend nie en was op soek na Afrikaans titles. Dis endeavour dankies!
Ekskuus, die Auto correct, het my Duisende Dankies in een of ander endeavour verander 🙂
Dis super snaaks. Hoe dit van duisend dankies by endeavour uit kom sal net ‘n blikbrein weet!
Terug pieng: Op ons boekrak 2017 | Lomi
Terug pieng: Op ons boekrak 2018 | Lomi
Thank you so much for this amazing effort! And sorry for the English, but that is why I am commenting. Besides wanting to thank you, I also wanted to ask you to consider making a list for those whose Afrikaans is not first language. In my case the Afrikaans comes from pappa and I would like my boys to still learn it… even if I am not fluent. Thank you
Hi Filipa, what I see with reading to mine in English is that (especially when they are younger) I need to read books about a year or two below their age. I also need to keep reading session short as they need to concentrate more than when I read in Afrikaans. As they’ve gotten older I can read more on their age level. I would also suggest that you get pappa to read to them in Afrikaans or add some Afrikaans audio books (which help with the pronunciation). Luckily there is loads of audio books for us to listen to in English, but your Afrikaans options is a bit more limited. You can look at Storiemuis (if they are younger) or Storieman (if they are older) or try Anna Emm and https://www.luistervinkstories.com/
Ok, great. Thank you
Terug pieng: Op ons boekrak 2019 | Lomi
Jinne, maar dit is nou ‘n Kersgeskenk vir ‘n mamma! Dit is ‘n wonderbaarlike lyk. Dit is seker ‘n simpel vraag, maar waar op aarde het jy al hierdie boeke in Afrikaans afgekom? Ek is seker hulle is so skaars soos hoendertande. Die bibilioteek? So baie dankie vir hierdie fantastiese lys.
Baie van die boeke het ons by die biblioteek uitgeneem (jy moet egter ook in die volwasse afdeling snuffel, want als is nie in die kinderafdeling beskikbaar nie). Dit is hoekom dit my so hartseer maak dat ons biblioteke besig is om al meer van die boeke tot niet maak om plek te maak vir nuwe boeke.
Verder is ek maar altyd opsoek na tweedehandse boeke en m vriende en familie vul die versameling mooi aan (waaroor ek tog te dankbaar is!)
293 258 hits